AUCT วิ่ง 3% โบรกอัพกำไรปี 66 ทะลุ 280 ลบ. เคาะเป้า 12.40 บ.  
AUCT บวก 3% โบรกเชียร์ “ซื้อ” เป้า 12.40 บ. ปรับกำไรปี 66 แตะ 281 ลบ. โต 11.7% สะท้อนแนวโน้มยึดรถเพิ่มต่อเนื่อง
AUCT บวก 3% โบรกเชียร์ “ซื้อ” เป้า 12.40 บ. ปรับกำไรปี 66 แตะ 281 ลบ. โต 11.7% สะท้อนแนวโน้มยึดรถเพิ่มต่อเนื่อง
23 ก.พ. 2566

ผู้สื่อข่าวรายงานว่า วันนี้ (23 ก.พ.66) ราคาหุ้น บริษัท สหการประมูล จำกัด (มหาชน) หรือ AUCT ณ เวลา 15:13 น. อยู่ที่ระดับ 10.80 บาท บวก 0.30 บาท หรือ 2.86% สูงสุดที่ระดับ 10.80 บาท ต่ำสุดที่ระดับ 10.20 บาท ด้วยมูลค่าการซื้อขาย 62.04 ล้านบาท

บล.จีเอ็มโอ-แซด คอม (ประเทศไทย) ระบุใบทวิเคราะห์ว่า ได้ปรับประมาณการกำไรปี 66 ขึ้นอีก 7% เพื่อสะท้อนแนวโน้มปริมาณรถปิดประมูลที่มากกว่าที่ทางฝ่ายวิจัยคาด รวมถึงการขยายลานรับรถเพื่อเก็บเกี่ยวโอกาสในระยะสั้น โดยประมาณการใหม่ของ AUCT ปี 66 อยู่ที่ 281 ล้านบาท เติบโต 11.70% จากงวดเดียวกันของปีก่อน พร้อมปรับราคาเป้าหมายใหม่ แนะนำ “ซื้อ” ที่ 12.40 บาท